הפארקים הלאומיים של ארצות הברית
פארקים לאומיים

| אולימפיק  |  | וושינגטון 47°58′N 123°30′W﻿ / ﻿47.97°N 123.50°W﻿ / 47.97; -123.50﻿ (Olympic) | 29 ביוני 1938 | 3,733.8 | 3,401,996 | הפארק שוכן על חצי האי אולימפיק, וכולל מגוון של מערכות אקולוגיות: מקו החוף של האוקיינוס השקט, דרך יערות גשם ממוזגים ועד המדרונות האלפיניים של רכס הרי אולימפיק, שהגבוה בהם הוא הר אולימפוס. יער הגשם הוה (Hoh Rainfores) ויער הגשם קווינאולט (Quinault Rainforest) הם האזור הגשום ביותר בארצות הברית מחוץ להוואי, כשממוצע המשקעים של יער הוה הוא 3,700 מילימטרים בשנה.‏ (WHS)‏‏ (BR)‏ |
| פטריפייד פורסט |  | אריזונה 35°04′N 109°47′W﻿ / ﻿35.07°N 109.78°W﻿ / 35.07; -109.78﻿ (Petrified Forest) | 9 בדצמבר 1962 | 896 | 627,757 | חלק זה של תצורת צ'ינלה כולל ריכוז גדול של עצים מאובנים בני 225 מיליון שנים. המדבר הצבוע המקיף את האתר מבליט צוקים שעברו סחיפה של סלע געשי בגוון אדמדם המכונה בנטוניט. מאובני דינוזאורים ומעל ל-350 אתרים של ילידי אמריקה מוגנים אף הם בפארק זה. |
| פינקלס |  | קליפורניה 36°29′N 121°10′W﻿ / ﻿36.48°N 121.16°W﻿ / 36.48; -121.16﻿ (Pinnacles) | 10 בינואר 2013 | 108 | 233,334 | פינקלס (Pinnacles) הוא כינוי לפסגות בצורת צריחים שהם השרידים שנסחפו של הר געש כבוי. המונוליתים המסיביים מאנדזיט וריוליט בצבעי שחור וזהב הם יעד פופולרי לטיפוס מצוקים. למטיילים יש שבילים החוצים את אזור הטבע הבראשיתי של רכס הרי החוף הפסיפי. הפארק הוא משכן לקונדור קליפורני המצוי בסיכון, ואחד המקומות היחידים בעולם בו ניתן לראות עוף נדיר זה בטבע. פארק פינקלס הוא גם משכן לאוכלוסייה צפופה של בז ערבות (Falco mexicanus), ויותר מ-13 מינים של עטלפים הלנים במערות שבדרדרות הסלעים. |
| רדווד * |  | קליפורניה 41°18′N 124°00′W﻿ / ﻿41.30°N 124.00°W﻿ / 41.30; -124.00﻿ (Redwood) | 2 באוקטובר 1968 | 562.5 | 445,000 | פארק זה, והפארקים המדינתיים המנוהלים במשותף, מגינים על כמעט מחצית מכל מעצי סקוויה נאה, העץ הגבוה ביותר בעולם, שנותרו. יש שלוש מערכות נהר גדולות באזור פעיל מאוד סייסמית זה, ו-60 קילומטרים של קו החוף המוגן כוללים בריכות גאות וסטאקים. המערכות האקולוגיות של הערבה, השפך, החוף, והיער כוללות מגוון נרחב של מיני בעלי חיים וצמחים.‏ (WHS)‏ |
| הרי הרוקי # |  | קולורדו 40°24′N 105°35′W﻿ / ﻿40.40°N 105.58°W﻿ / 40.40; -105.58﻿ (Rocky Mountain) | 26 בינואר 1915 | 1,075.6 | 4,437,215 | בחלק זה של הרי הרוקי, הנחצה לשניים על ידי קו פרשת המים של אמריקה יש מערכות אקולוגיות מגוונות, החל בלמעלה מ-150 אגמים, דרך יערות הרריים ותת-אלפיניים ועד טונדרה הררית חסרת עצים. בעלי חיים כוללים אייל פרדי, כבש גדול-קרניים, דוב שחור אמריקני ופומה צפון-אמריקאית החיים בהרים ובעמקים הקרחוניים שבפארק. היעדים הפופולריים בפארק הם פסגת לונגס (Longs Peak), אחת מ-53 הפסגות בקולורדו מעל 14,000 רגל (4,267 מטרים), ואגם בר (Bear Lake), כמו גם "כביש שביל הרכס" (Trail Ridge Road) ההיסטורי המגיע עד לגובה 3,713 מטרים.‏ (BR)‏ |
| סגווארו |  | אריזונה 32°15′N 110°30′W﻿ / ﻿32.25°N 110.50°W﻿ / 32.25; -110.50﻿ (Saguaro) | 14 באוקטובר 1994 | 371.2 | 964,760 | הפארק מחולק לשתי יחידות המכונות נפות (districts), נפת הרי רינקון שוכנת בערך 32 קילומטרים מזרחית למרכז לעיר טוסון ונפת הרי טוסון השוכנת 24 קילומטרים מערבית לו. הפארק הוא עדות לכך שמדבר סונורה הוא עדיין משכן למגוון גדול של בעלי חיים כשהוא משתרע על שש קהילות של צמחייה ובעלי חיים. מעבר לקקטוס הסגווארו הענק, שעל שמו קרוי הפארק, גדלים בפארק מינים של קקטוס כדורי (שם כולל למינים מהסוגים Echinocactus ו-Ferocactus), קקטוס צ'ויה (Cylindropuntia) וצבריים (Opuntia), כמו גם עטלף קטן ארך-חוטם (Leptonycteris yerbabuenae), תת-המין המקסיקני של לילית מנוקדת (Strix occidentalis lucida) ופקארי מגוון. |
| סקוויה # |  | קליפורניה 36°26′N 118°41′W﻿ / ﻿36.43°N 118.68°W﻿ / 36.43; -118.68﻿ (Sequoia) | 25 בספטמבר 1890 | 1,635.2 | 1,291,256 | פארק זה מגן על היער הענק (Giant Forest), חורשה שבה גדלים כמה מהעצים הגדולים בעולם, כשגנרל שרמן הוא העץ הגדול ביותר בפארק. אטרקציות נוספות כוללות מעל ל-240 מערות, קטע ארוך של רכס סיירה נבדה, כולל ההר הגבוה ביותר ב-48 המדינות הרצופות של ארצות הברית, וסלע מורו (Moro Rock), כיפת גרניט גדולה.‏ (BR)‏ |
| שננדואה |  | וירג'יניה 38°32′N 78°21′W﻿ / ﻿38.53°N 78.35°W﻿ / 38.53; -78.35﻿ (Shenandoah) | 26 בדצמבר 1935 | 806.2 | 1,458,874 | הרי בלו רידג' בשננדואה מכוסים ביערות עצים רחבי עלים הרוחשים במגוון נרחב של בעלי חיים. כביש הסקייליין (Skyline Drive) ושביל האפלצ'ים עוברים פארק צר זה לכל אורכו, בנוסף ליותר מ-800 קילומטרים של שבילי הליכה העוברים תצפיות נוף ואשדות של הנהר שננדואה. |
| תאודור רוזוולט |  | דקוטה הצפונית 46°58′N 103°27′W﻿ / ﻿46.97°N 103.45°W﻿ / 46.97; -103.45﻿ (Theodore Roosevelt) | 10 בנובמבר 1978 | 285.1 | 708,003 | באזור זה, שמשך אליו את נשיא ארצות הברית לעתיד תאודור רוזוולט והשפיע על דעותיו, כולל הפארק שלוש יחידות של הבתרונות הצפוניים. מלבד בקתת צלב מלטה של רוזוולט, יש כבישים נופיים והזדמנות לטיולים בחיק הטבע. בעלי החיים כוללים ביזון אמריקאי, אנטילוקפרה, כבש גדול-קרניים, וסוסי פרא. |
| איי הבתולה # |  | איי הבתולה של ארצות הברית 18°20′N 64°44′W﻿ / ﻿18.33°N 64.73°W﻿ / 18.33; -64.73﻿ (Virgin Islands) | 2 באוגוסט 1956 | 60.5 | 304,408 | פארק השוכן בעיקר על האי סנט ג'ון משמר את האתרים הארכאולוגיים של בני הטאינו וחורבות מטעי קנה הסוכר מתקופת קולומבוס, כמו גם כל הסביבה הטבעית. את החופים הלבנים מקיפים יערות מנגרובים, ערוגות עשב ים ושוניות אלמוגים.‏ (BR)‏ |
| וויאז'ורס |  | מינסוטה 48°30′N 92°53′W﻿ / ﻿48.50°N 92.88°W﻿ / 48.50; -92.88﻿ (Voyageurs) | 8 בינואר 1971 | 883 | 237,250 | פארק זה, המגן על ארבעה אגמים סמוך לקו הגבול בין ארצות הברית לקנדה, הוא אתר לשיט בסירות קאנו וקיאקים ולדיג. הפארק גם משמר היסטוריה של הילידים בני האוג'יבווה, סוחרי פרוות צרפתיים המכונים וויאז'ורס וכורי זהב. באזור, שעוצב על ידי קרחונים, יש צוקים גבוהים, גני סלע, איים, מפרצים וכמה בניינים היסטוריים. |
| וייט סנדס |  | ניו מקסיקו 32°47′N 106°10′W﻿ / ﻿32.78°N 106.17°W﻿ / 32.78; -106.17﻿ (White Sands) | 20 בדצמבר 2019 | 592.2 | 608,785 | הפארק הלאומי וייט סנדס ("החולות הלבנים") שוכן באגן טולרוסה המוקף הרים. הוא כולל את החלק הדרומי של שדה דיונות החול הלבן הבנוי מגבישים של גבס - שדה דיונות הגבס הגדול בעולם. הפארק נמצא כולו בתוך מטווח הטילים וייט סנדס והוא נסגר בעת שיגור טילים. |
| וינד קייב |  | דקוטה הדרומית 43°34′N 103°29′W﻿ / ﻿43.57°N 103.48°W﻿ / 43.57; -103.48﻿ (Wind Cave) | 9 בינואר 1903 | 137.5 | 619,924 | מערת וינד קייב (באנגלית Wind Cave, "מערת הרוח") שבה יש תצורות קלציט דמויות סנפיר המכונות באנגלית boxwork ("מעשה קופסה"), תצורה ייחודית שאינה קיימת כמעט באף מקום אחר בעולם, והספלאותם המכונה "frostwork" ("מעשה הכפור"), תצורה הדומה לגבישי הקרח הנוצרים בכפור. המערה היא אחת המערות הגדולות והמורכבות ביותר בעולם. מעל הקרקע יש ערבת עשב מעורב שבה בעלי חיים דוגמת ביזון, חמוס שחור-רגל ונובחניות, ויערות אורן הזפת הם משכן לפומה צפון-אמריקאית ואייל קנדי. המערה חשובה תרבותית לבני הלקוטה כאתר ש"ממנו ואקן טנקה, הרוח הגדולה, שלח את הביזון לשדות הציד". |
| ראנגל-סנט אליאס * |  | אלסקה 61°00′N 142°00′W﻿ / ﻿61.00°N 142.00°W﻿ / 61.00; -142.00﻿ (Wrangell – St. Elias) | 2 בדצמבר 1980 | 33,682.6 | 68,292 | מעל ל-33,000 קילומטרים רבועים של אזור הררי, הפארק הלאומי הגדול ביותר, מגן על אזור המפגש בין רכסי ההרים של אלסקה, צ'וגאץ' וראנגל-סנט אליאס, הכוללים רבים מהרי הגעש וההרים הגבוהים ביותר באמריקה הצפונית, כולל הר סנט אליאס, שבגובה 5,489 מטרים הוא הר השני בגובהו באמריקה הצפונית. יותר מרבע מהפארק מכוסים בקרחונים, כולל קרחון האברד (Hubbard Glacier) הזורם לים, קרחון מלאספינה (Malaspina Glacier) הזורם לרגלי ההרים וקרחון נבסנה (Nabesna Glacier) הזורם בעמק.‏ (WHS)‏ |
| ילוסטון  |  | ויומינג, מונטנה, איידהו 44°36′N 110°30′W﻿ / ﻿44.60°N 110.50°W﻿ / 44.60; -110.50﻿ (Yellowstone) | 1 במרץ 1872 | 8,983.2 | 4,116,524 | הפארק שוכן על הקלדרה של ילוסטון וכולל רשת נרחבת של אזורים גאותרמיים, כולל בריכות בוץ רותח, מעיינות חמים בצבעים עזים כדוגמת המעיין Grand Prismatic, וגייזרים המתפרצים בקביעות, כשהידוע בהם הוא אולד פיית'פול. הקניון הגדול של הנהר ילוסטון שקירותיו בגוון צהוב כוללים כמה מפלי מים גבוהים, וארבעה רכסי הרים חוצים את הפארק. הפארק הוא אחד המקומות הטובים יותר בארצות הברית לצפות בחיות הבר. יותר מ-60 מיני יונקים חיים בו, כולל זאב מצוי, דוב גריזלי, דוב שחור אמריקני, שונר קנדי, ביזון אמריקני ואייל קנדי.‏ (WHS)‏ (BR)‏ |
| יוסמיטי * |  | קליפורניה 37°50′N 119°30′W﻿ / ﻿37.83°N 119.50°W﻿ / 37.83; -119.50﻿ (Yosemite) | 1 באוקטובר 1890 | 3,082.7 | 4,336,890 | בפארק יש צוקי גרניט תלולים, מפלי מים גבוהים מאוד, ויערות ראשוניים בהצטלבות ייחודית של גאולוגיה והידרולוגיה. הצוקים של האפ דום ואל קפיטן מתנשאים מלב הפארק, הוא עמק יוסמיטי, ומקירותיו האנכיים צונחים מפלי יוסמיטי, שבגובה של 739 מטרים, הם אחד המפלים הגבוהים ביותר באמריקה הצפונית. שלוש חורשות של סקוויה ענקית, יחד עם אזור טבע בראשיתי טהור בלב רכס סיירה נבדה הם משכן למינים נדירים של צמחים ובעלי חיים.‏ (WHS)‏ |
| ציון |  | יוטה 37°18′N 113°03′W﻿ / ﻿37.30°N 113.05°W﻿ / 37.30; -113.05﻿ (Zion) | 19 בנובמבר 1919 | 596 | 4,504,812 | פארק זה, השוכן במפגש שבין רמת קולורדו, האגן הגדול ומדבר מוהאבי, מכיל תוואי נוף מאבן חול כדוגמת הרי שולחן, צריחי סלע וקניונים, כולל הקניון הצר של הנהר וירג'ין (Narrows). תצורות אבן החול השונות והיובלים של הנהר וירג'ין יוצרים אזור טבע בראשיתי המחולק לארבע מערכות אקולוגיות: מדבר, צמחיית גדות, חורש פתוח ויערות מחטניים. |